На основу члана 44. Закона о инспекцијском надзору („Службени гласник РС“, број 36/15, 44/18-др.закон и 95/18) и тачке 3. Решења о образовању Комисије за координацију инспекцијског надзора над пословима из изворне надлежности општине Владичин Хан, број 06-28/1/20-III и 06-106/4/20-III, Комисија за координацију инспекцијског надзора над пословима из изворне надлежности општине Владичин Хан, на седници одржаној дана 24. јула 2023. године, даје

**I**

**САГЛАСНОСТ НА ГОДИШЊЕ ИЗВЕШТАЈЕ О РАДУ ЗА 2022. ГОДИНУ**

1. Комуналној инспекцији Општинске управе општине Владичин Хан;
2. Саобраћајној инспекцији Општинске управе општине Владичин Хан;
3. Пореској инспекцији канцеларијске контроле Општинске управе општине Владичин Хан.

**II**

Напред наведене инспекције дужне су, да годишње извештаје о раду, након добијене сагласност од стране Комисије за координацију инспекцијског надзора над пословима из изворне надлежности општине Владичин Хан објаве на званичној интернет страници општине Владичин Хан.

**О б р а з л о ж е њ е**

Чланом 12. Закона о инспекцијском надзору („Службени гласник РС“, број 36/15, 44/18-др.закон и 95/18) између осталог прописано је да координацију над пословима из изворене надлежности јединице локалне самоуправе врши тело које је актом надлежног органа јединице локалне самоуправе одређено за то.

Чланом 44. Закона о инспекцијском надзору („Службени гласник РС“, број 36/15, 44/18-др.закон и 95/18) прописано је да инспекција, ради добијања сагласности, доставља Координационој комисији годишњи извештај, и да по прибављеној сагласности Координационе комисије, исти објављује на званичној веб презентацији инспекције.

Општинско веће општине Владичин Хан решењем је формирало Комисију за координацију инспекцијског надзора над пословима из изворне надлежности општине Владичин Хан, у чијој надлежности је између осталог и давање сагласности на годишње извештаје о раду из домена изворних послова комуналне, саобраћајне и пореске инспекције канцеларијске контроле Општинске управе општине Владичин Хан.

Разматрајући достављене извештаје о раду конуналне инспкције, саобраћајне инспекције и пореске инсепкције канцеларијске контроле Општинске управе општине Владичин Хан за 2022. годину, Комисија за координацију инспекцијског надзора над пословима из изворне надлежности општине Владичин Хан утврдила да достављени извештаји испуњавају захтеве из члана 44. Закона и дата је сагласност на исте.

**КОМИСИЈА ЗА КООРДИНАЦИЈУ ИНСПЕКЦИЈСКОГ НАДЗОРА**

**БРОЈ: 06-72/5/2023-III**

**ПРЕДСЕДНИК КОМИСИЈЕ**

**Никола Стаменковић**